Aika 31.1.2014 klo 12.30 - 15.00

Paikka Pieni neuvottelutila

Jäsenet Näätsaari Inkeri, puh.joht Turun kaupunginkirjasto

Kettula Päivi Liedon kunnankirjasto

Nurminoro, Ritva Kaarinan kaupunginkirjasto

Pohjola Kari Paimion kaupunginkirjasto

Tuomi Tarja, varajäsen Naantalin kaupunginkirjasto

Viik Tiina Uudenkaupungin kaupunginkirjasto

Muut osallistujat Maunu Ulla-Maija, esittelijä Turun kaupunginkirjasto Valikainen Kaija, siht. Turun kaupunginkirjasto

Pyykkö Aki (asia 3) Turun kaupunginkirjasto

Poissa Mutka Marja-Liisa Laitilan kaupunginkirjasto

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös Kokous todettiin päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen muistio.

Päätös Hyväksyttiin edellisen kokouksen muistio.

1. E-aineistosuunnitelman laatiminen ja aikataulu

Vaskin yhteiset e-aineistoihin ja niiden hankintaan liittyvät toimintakäytännöt vuosille 2013–2014 vahvistettiin Vaski-kirjastojen johtoryhmässä 11.3.2013 kokouksessa. Tämän jälkeen Vaski-kirjastojen johtoryhmä päätti kokouksessaan 26.11.2013, että Vaski ilmoittautuu pilotiksi Nextmedian e-reading – hankkeeseen. Hankkeen rahoitus ratkeaa kevään aikana.

Liite: Vaskien e-aineistot vuonna 2014

Ehdotus Sovitaan e-aineistosuunnitelman päivitysaikataulusta.

Päätös Aki Pyykkö esitteli Vaskin kokoelmatoimijoiden suunnitelman e-aineistoista vuonna 2014. Kokoelmatyöryhmälle annettiin evästykseksi, että FinELib-tietokantojen käytön määrää seurataan tiiviisti ja palataan niiden osalta asiaan, kun sopimukset ovat katkolla. Lisäksi pyydettiin kokoelmatyöryhmää linjaamaan, mitkä ovat Vaski-kirjastojen tavoitteet e-aineistojen osalta.

Lisäksi työvaliokunnassa keskusteltiin paikallisesti tuotettujen aineistojen digitoinnista ja kirjastosta mahdollisena paikallisten toimijoiden kumppanina ja välityskanavana.

Sovittiin, että suunnitelma päivitetään käydyn keskustelun pohjalta. Suunnitelma käsitellään 12.2.2014 Vaskin johtoryhmän kokouksessa.

1. Katsaus vuoteen 2013

Vuonna 2013 Vaski-kirjastojen johtoryhmä ja työvaliokunta kokoontuivat viisi kertaa.

Vuoden painopisteinä olivat: Overdriven käyttöönotto, Asiakaspalvelun metodit ja uudet toimintamallit, Käyttäjien ja kokoelmien kohtaaminen – osaprojektin käynnistys, äly- ja mobiili-innovaatioiden kehittäminen, verkkokirjaston palvelujen monipuolistaminen sekä kokoelmaprojektin päättymisen jälkeen yhteisen kokoelmatyön syventäminen ja laajentaminen soveltuvin osin koko maakuntaan.

Painopisteistä toteutuivat kokonaisuudessaan Overdriven käyttöönotto ja Käyttäjien ja kokoelmien kohtaaminen – osaprojektin käynnistys. Myös verkkokirjaston tarjontaan lisättiin lasten sivut. Äly- ja mobiili-innovaatioihin tarkoitettuun projektiin, Lisää älyä ja toiminnallisuutta palveluihin, sekä asiakaslähtöisten palvelujen kehittämiseen tarkoitettuun projektiin, Asiakkaan kirjasto, haettiin jatkoaikaa vuoden 2014 loppuun

Vuoden aikana päivitettiin Vaski-kirjastojen yhteisjärjestelmäsopimus yhteistoimintasopimukseksi. Sopimus hyväksyttiin Vaski-kirjastojen johtoryhmässä 10.12.2013 ja jokainen kirjasto on vienyt sen omassa kunnassaan hyväksyttäväksi kunnan käytäntöjen mukaan.

Lokakuussa osallistuttiin toisen kerran Turun kirjamessuille Vaskin omalla osastolla. Kirjamessujen yhteydessä järjestettiin seminaari ”Pelataanko vai pelätäänkö”. Vaski-osaston pääteemat kirjamessuilla olivat Somero, Yhdysvallat sekä pelit ja pelaaminen.

Tarkempi katsaus vuoden 2013 toimintaan on liitteenä olevassa Vaskin vuosikellossa.

Liite: Vaski-kirjastojen vuosikello vuodelta 2013.

Ehdotus Luodaan katsaus vuoden 2013 toimintaan ja käydään palautekeskustelu

Päätös Käytiin palautekeskustelu vuoden 2013 toiminnasta. Sovittiin, että katsaus vuoden 2013 toimintaan viedään Vaskin johtoryhmän kokoukseen 12.2.2014.

1. Työryhmien kustannustenjako vuodelle 2014

Vaskin työryhmien määrä ja kokoonpano hyväksyttiin johtoryhmässä 10.12.2013. Vaskissa jatkavat seuraavat työryhmät:

* Järjestelmän pääkäyttäjät
* Kokoelmaryhmä
* Kuvailuryhmä
* Logistiikan koordinointi (yksi henkilö)
* Viestintä ja verkkoviestintä

Lisäksi lasten ja nuorten ryhmä muuttuu maakunnalliseksi ja sen vetäjän palkkio maksetaan maakuntakirjastotoimintaan saadusta avustuksesta. Tämän ryhmän muiden jäsenten palkkioita ei jyvitetä kuntien kesken.

Kustannustenjaon pohjana on käytetty Turun kaupunginkirjaston palkkoja. Eri ammattiryhmät on laskettu sillä prosenttiosuudella kuin heitä ryhmissä on. Tästä sosiaalikulut lisättynä on saatu keskiarvopalkka, jolla kustannukset on laskettu.

Kuntien maksuosuus on saatu, kun niiden todellista osuutta on verrattu asukaslukujen mukaan laskettuun prosenttiosuuteen. Tämän perusteella kunnat joko saavat tuloja, jos panostavat yhteisiin työryhmiin laskennallista osuuttaan suuremman määrän tai vastaavasti maksavat, jos niiden todellinen työpanos on pienempi kuin laskennallinen osuus.

Liite: [Työryhmät ja kuntien maksuosuudet](file:///E:\Työryhmät\2014\20131230%20Työryhmät%20ja%20kuntien%20maksuosuudet.xlsx)

Ehdotus Käydään läpi maksuosuudet ja viedään asia johtoryhmän hyväksyttäväksi.

Päätös Käytiin läpi kuntien maksuosuudet. Päätettiin esittää Vaskin johtoryhmälle maksuosuuksien hyväksymistä 12.2.2014 kokouksessa.

1. Vaski-kehittäjäpalkinnon periaatteet

Vuonna 2013 päätettiin olla jakamatta erillistä Vaski-kehittäjäpalkintoa. Ehdotuksia kehittäjäksi ei ole tullut kovinkaan paljon ja kehittäminen on ehkä liikaakin mielletty tiiviimmin Vaski-yhteistyössä toimivien keskeiseksi asiaksi.

On syytä ideoida uusia tapoja palkita ja huomioida kehittämisideoita ja – tuloksia.

Ehdotus Esitetään johtoryhmälle, että Vaski-kehittäjäpalkinto muutetaan maakunnalliseksi ja ideoidaan erilaisia tapoja löytää kehittämisideoita ja palkita niitä siten, että mahdollisimman moni kokee asian omakseen.

Päätös Päätettiin esittää johtoryhmälle, että palkinto olisi maakunnallinen. Sovittiin, että Ritva Nurminoro, Kari Pohjola ja Ulla-Maija Maunu valmistelevat periaatteet ja ne viedään 28.4. johtoryhmään.

1. Toimintasuunnitelma ja vuosikello vuodelle 2014

Vaski-kirjastojen johtoryhmä päätti kokouksessaan 26.11.2013, että vuoden painopisteet arvioituine kustannuksineen ovat seuraavat:

* Kirjastojärjestelmän ylläpito ja siihen tehtävät parannukset
* Kuljetukset. Niiden kilpailuttaminen ja maakunnallisen kuljetusselvityksen tekeminen
* Verkkokirjaston uudistaminen
* E-aineistojen tarjonnan lisääminen ja monipuolistaminen
* Kirjamessuille osallistuminen yhdessä maakunnan muiden kirjastojen kanssa
* Vaskin työryhmien toiminnan jatkaminen sovituin osin
* Käyttäjien ja kokoelmien kohtaaminen – hankkeen jatkaminen
* Asiakkaan kirjasto- ja Lisää älyä –hankkeiden loppuunsaattaminen

Liite: [Vuosikello vuodelle 2014](file:///E:\Vaski%20vuosikellot\Vaskin%20Vuosikello%202014.pptx)

Ehdotus Käydään läpi toimintasuunnitelma ja vuosikello vuodelle 2014 ja viedään asia johtoryhmän hyväksyttäväksi.

Päätös Käytiin keskustelu toimintasuunnitelmasta. Viedään toimintasuunnitelma ja vuosikello vuodelle 2014 hyväksyttäväksi Vaskin johtoryhmän 12.2.2014 kokoukseen.

1. Katsaus verkkokirjaston tilanteeseen

Ehdotus Kuullaan ajankohtainen Finnan tilannekatsaus.

Päätös Kuultiin ajankohtainen katsaus Finnan tilanteesta. Axiellin rajapinnat Auroraan ovat hyväksymistestauksessa. BTJ:n kanssa on päästy sopimukseen BTJ:n luettelointitietojen näyttämisestä Finnassa. Päätettiin palata asiaan seuraavassa kokouksessa.

**MUUT ASIAT**

1. Kokouskäytännöt

Sovittiin, että jos varsinainen jäsen ei pääse osallistumaan kokoukseen, varmistaa poissaoleva itse, että varajäsen voi osallistua kokoukseen ja saa tarvittavat materiaalit.

1. Doodle

Keskusteltiin maksullisen Doodlen hankinnasta yhteisesti Vaskikirjastoille.

**TIEDOTUSASIAT JA KATSAUKSIA**

1. Maakuntakirjastokokous 4.2.2014Turun kaupunginkirjaston Studiossa.

* käsiteltävät asiat: katsaus kansallisten järjestelmien kehittämishankkeisiin, maakunnan messu-, lasten ja nuorten sekä kuljetustyöryhmien nimeäminen. Läänintaiteilija Tittamari Marttinen esittäytyy.

**KOKOUKSEN PÄÄTTÄMINEN**

1. Seuraava kokous

Seuraava työvaliokunnan kokous 25.2. klo 13 -16

aiheina mm:

* verkkokirjaston tilannekatsaus
* Vaskin työryhmien toimintasuunnitelma vuodelle 2014
* Asiakkaan kirjasto- ja Lisää älyä – projektien toimintasuunnitelman tarkistus

Muut kevään kokoukset 25.3. klo 13 -16 ja varalla 13.5. klo 13 - 16

1. Vaski-johtoryhmän asiat 12.2.2014

* Katsaus vuoden 2013 toimintaan
* Toimintaohjelma ja vuosikello vuodelle 2014
* Kustannustenjako 2014
* Päätös verkkokirjastosta
* E-aineistosuunnitelma

1. Kokouksen päättäminen

Puheenjohtaja päätti kokouksen klo 15.00